Aufgrund vo seina langa Gschichte ois Residenzståd san in Coburg nem dem Schloß Ehrenburg no a Veizahl vo kloana Schlößer. In da Nachbarschaft zum Landestheater liegt des Bürglaß-Schlößerl. Des ghert friara Friedrich Josias vo Sachsen-Coburg-Saalfeld; heit is da drin's Coburger Standesamt. Nordöstli davo steht am Rittersteich des Rosenauschlößerl, a  Fachwerkgebäide mit Teile aus'm Jåhr 1435. Auf da Ernsthöhe oberhalb da Callenberger Straße erhebt si seit 1840 Schloß Hohenfels. Es is zeit- und stilgleich mit dem Landestheata vo seim Baumoasta errichtet worn. In den eigmeindeten Vororte san weitere Schlössa gleng: Im Stådteil Ketschendorf steht inmitten vo am ausgedehnten Park des neigotische Schloß Ketschendorf vo da Baronin vo Stolzenau aus dem Anfang vom 20. Jåhrhundert. Des Schloß zäit zu den vollkommenen Bauten vom neigotischn Gürtel vo Coburg. Es is seit 1956 de Coburger Jugendherberge. Schloß Falkenegg, obahoib vom Coburger Stådteil Neuses gleng, ghert zu de romantischn Bauten vom Historizismus im oogfangana 19. Jåhrhundert. Falkenegg umfasst aa an kloana, verwunschena Bergpark mit am Obelisken zum Andenkn an Moritz August vo Thümmel. Schloß Callenberg im Stådteil Beiersdorf is 1122 erstmois urkundlich erwähnt worn und war ab 1825 Sommerresidenz vo de Coburger Herzög. De dreiflüglige Schloßanlag is a bedeitendes Beispui fia de Neigotik in Bayern. Seit 1998 beherbergt des Schloß de private Sammlung Herzoglicher Kunstbesitz, ab 2004 werd des Deitsche Schützenmuseum aufbaut. Schloß Neuhof aus'm 14. Jåhrhundert steht in Neu- und Neershof, dem östlichsten Coburger Stådteil. Generalfeldmarschall Graf Albrecht vo Roon war 1873 bis 1879 prominenter Eigentümer vo dem vo am englischen Landschaftspark umgema Schloß. Schloß Eichhof steht, urkundlich erstmois 1440 erwähnt, im Coburger Stådteil Scheuerfeld und seim Ortsteil Dörfles. Es ghert bis 1979 dem Haus Coburg und werd heit no ois Hofguat bewirtschaft. Neudörfles in da Neuståder Straß stammt in seine Ursprüng emfois aus'm 15. Jåhrhundert und stellt heit a denkmalgeschützetes Ensemble mit Herrnhaus und dem zwoatgreßten Privatpark in Coburg dar.